18.07.2023

**Comunicat de presă**

**Campania Națională** **de supraveghere a pieței produselor industriale din domeniul de competență al Inspecției Muncii, conform Programului sectorial pentru trimestrul al II- lea al anului 2023, coordonat de către Comisia Europeană**

Inspectoratul Teritorial de Muncă (I.T.M.) Galați a desfășurat în al doilea trimestru al anului 2023 acțiuni de control în domeniul de supraveghere a pieței în cadrul Campaniei Naționale de supraveghere a pieței produselor industriale din domeniul de competență al Inspecției Muncii.

În programul de control din al doilea trimestru al anului 2023 au fost introduse următoarele categorii de produse: echipamente individuale de protecție (mănuși, măști, combinezoane, căști de protecție, bocanci de protecție), pompe proiectate utilizate în mediu ATEX, malaxoare pentru beton sau mortar (betoniere) și explozivi de uz civil.

În trimestrul al doilea al anului 2023 inspectorii de muncă cu atribuții de control în domeniul supravegherii pieței din cadrul I.T.M. Galați au efectuat vizite de inspecție la 25 agenți economici și au evidențiat în baza de date la nivel național 126 produse. Au fost depistate 8 produse neconforme pentru care au fost dispuse 6 avertismente însoțite de sancțiunea complementară de retragere de pe piață a produselor respective până la asigurarea conformității acestora.

Activitatea de conștientizare s-a concretizat în organizarea unui simpozion la sediul Inspectoratului Teritorial de Muncă Galați în data de 20.04.2023, la care au luat parte 30 invitați, reprezentanți ai angajatorilor și serviciilor externe de prevenire și protecție în care a fost prezentat un material având ca temă campania de supraveghere a pieței pentru anul 2023, privind echipamentele individuale de protecție specifice activităților agricole și cerințele pentru echipamentele individuale de protecție la introducerea pe piață (instrucțiuni și declarație de conformitate).

De asemenea, în unitățile verificate, inspectorii de muncă au prezentat un material ce cuprinde informații de interes actual pentru cei implicați și au răspuns la întrebările sosite din partea angajatorilor sau reprezentanților acestora referitoare la aspecte privind activitatea de supraveghere a pieței.

Bogdan - Marius TRANDAFIR

Inspector Șef

Carmen Păunica Corodeanu

Inspector, Compartiment Comunicare și Relații cu Publicul